ብደረጃ ኣፈጸምቲ ነቲ ውህደት ዝተቓወመ ህወሓት፡ ናብ ጉባኤኡ ወሲዱ ከምዝዘራረበሉን ውሳኔታቱ ናብቲ ግንባር ከምዘቕርብን ብኣቦ መንበሩ ዶ/ር ደብረጽዮን ኣቢሉ ተዛሪቡ ነይሩ። እዚ ዘይተውሓጠሉ ቀዳማይ ሚኒስተር ዶ/ር ኣብዪ ኣሕመድ ድማ ዝተፈላለዩ ሽማግለታት ብምልኣኽ ነቲ ውድብ ከእምን ከምዝፈተነን ይንገር። ኣቦ መንበር በሄራዊ ባይቶ ዓባይ ትግራይ (ባይቶና) ኣይተ ኪዳነ ኣመነ፤ "እቲ ዋና ጉዳይ ናይ ህወሓት ምውሃድን ዘይምውሃድን ዘይኮነስ፡ ካብቲ ናይ ትማሊ ናይ ፖለቲካ ስሕተቱ ተማሂሩ፡ ሐዚ ናይ ትግራይ ድልየትን ረብሓን መሰረት ገይሩ ይኸይድ ኣሎዶ ኣይኸይድን ዝብል እዩ ከም ውድብ ዘተሓሳስበና'' ይብል። ኮይኑ ግና "ህወሓት ናብዚ ማሕበር ኣይኣቱን ምባሉ ንሕና ከም ውድብ፡ ከም ኣወንታ ኢና ወሲድናዮ፡ ትኽክለኛ ስጉምቲ እዩ" ብምባል እቲ ውህደት መሰረታዊ ሕቶታት ህዝቢ ዝምልስ ዘይምዃኑ ይሕብር። ''ውሳነታት ኢህወዴግ ናይ መስርሕ ጉድለት ኣለዎም'' ህወሓት ብተወሳኺ ፓርቲ ብልጽግና፡ ህወሓት እንተዘይተወሃሂዱ፡ ኣብ ልዕሊ እቲ ክልል ኩለ መዳያዊ ጽዕንቶ ምግባሩ ኣይተርፍን ዝብል ኣይተ ኪዳነ፡ መንግስቲ እቲ ክልል ኣካይድኡ ከመዓራርይ ይመክር። "ቅድሚ ሕዚ ትዕግስቲ ዘድልዮም ነገራት እዮም ነይሮም፤ ሐዚ ካኣ ስጉምቲ ዘድልዮም ጉዳያት እዮም ዝመጽኡ ዘለዉ" ይብል። ጉዳይ ውህደት ህወሓት ነቲ ውድብ እዩ ዝምልከት ዝብል፡ ኣባል መሪሕነት ሳወት ጸጋዘኣብ ሽሻየ ብወገኑ፡ ኮይኑ ግና "ብዓይኒ ረብሓ ትግራይ እንተርእይናዮ፡ ቅድሚ ሕዚ ሕወሓት 'ውን ኣብቲ ፌደራል ረብሓ ህዝቢ ትግራይ ትሕሉ ነይራ ዝብል እምነት የብልናን፡ ንዕኡ ኢና ድማ ውድብ መስሪትና" ይብል። 'እናተናቖቱ ዝወዕሉ ውድባት ውህደት ክፈጥሩ ኣይክእሉን' ኣቦ መወንበር ትግራይ ዲሞክራስያዊ ፓርቲ፡ ዶ/ር ኣረጋዊ በርሀ ዝተፈለየ ቕዋም እዩ ዘለዎ። ህወሓት ነቲ ውህደት ካብ ዝቃወመሎም ምኽንያታት ሓደ፡ እቲ ኣካይዳ ፌደራላዊ ስርዓት እታ ሃገር ንምፍራስ እዩ ዝብል እዩ። ዶ/ር ኣረጋዊ ግን በዚ ሓሳብ ኣይሰማማዕን። "እዚ ሙሉእ ብሙሉእ ሓሶት እዩ፤ እዚ ለውጢ እዚ ናብ ኣሃዳዊ ስርዓት ንምኻድ እዩ ዝብልዎ ዘለዉ ሓሶት እዩ። ኣነ ይከታተሎ ከምዘለኹ፡ እቶም ለውጢ መምጻእቲ ፌደራላዊ ስርዓት ዝድግፉ ደኣምበር ዝቃወሙ ኣይኮኑን" ብምባል ዝኾነ ዓይነት ኣሃዳዊ መንግስቲ ናይ ምትካል ኩነታት ከምዘይረአየ ይገልጽ። "ቃልሲ ጥራይ ከምዝዓርቀና ደምዲምና ኢና" "ንሕና ከም እንፈልጦ እቲ ኣካይዳ ባዕሉ ህወሓት እዩ ጀሚርዎ። ኣብ መወዳእታ ግን ብእኒ ዶ/ር ኣብዪ ኣሕመድ ዝምራሕ ለውጢ ምስመጸኣ፡ ናታቶም ልዕልነት ክቕጽል ስለዘይከኣለ፡ ኮርዮም ዝኸዱ ኮይኖም እዮም ዝረኣዩኒ" ብምባል ህወሓት ነቲ ውህደት ዝተቓወመሉ ምኽንያት መትከላዊ ከምዘይኮነ ዶክተር ኣረጋዊ ይገልጽ። ዶ/ር ኣረጋዊ፡ እቲ ብህወሓት ዝተወሰደ ስጉምቲ ልክዕ ከምዘይነበረ ይገልጽ። "ብሓቂ ምእንቲ ህዝቢ ትግራይ ጠጠው ዝበሉ እንተኾይኖም፡ ክራጋረጉ ነይሩዎም እምበር፡ ስቕኢልካ ሓደ እምባ ሒዝካ ሸፊትካ ኬድካ፡ ኣብ ትግራይ ዓሪድካ፡ እዙይባ እዙይባ እንተበልካ ትርጉም ዘለዎ ኮይኑ ኣይረአየንን" ይብል። ኣብታ ሃገር ብዝተፈጠረ ለውጢ ምኽንያት፡ ኣብ ዓዶም ኣትዮምን ናብ ህዝቦም ቀሪቦምን ክቃለሱ ከምዝኸኣሉ ዝዛረብ ዶ/ር ኣረጋዊ በርሀ፡ "እቲ ለውጢ መጺኡ ዘኒሀ ሓሳብካ ብነጻ ናይ ምግላጽ እዩ፤ ተቓዋማይ ኮይንካ ኣብ መላእ ኢትዮጵያ ናይ ምንቅስቓስ ዕድላት ከፊቱልና እዩ ዘሎ። በዚ ምኽንያት ኢና ድማ ካብ ናይ 30 ዓመት ስደት መጺእና እንንቀሳቐስ ዘለና" ይብል። ብኣንጻሩ ህወሓት ግን "እዛ ለውጢ እዚኣ ስለዘይደልዩዋ፡ ኣብ መቐለ ዓሪዶም ከይትኣትዉና እዮም ዝብሉና ዘለዉ" ይብል። ምንጪ ስእሊ, Tsegazeab Fissehaye/FB መግለጺ ስእሊ, ኣይተ ጸጋዘኣብ ሽሻየ፡ ኣባል መተሓባበሪት ኮሚቴ ሳወት ኣይተ ጸጋዘኣብን ኣይተ ኪዳነን ግን ብምኽንያት ናብ ኣሃዳዊነት ዝቐረበ ኣካይዳ እቲ ውሁድ ፓርቲ፡ ህወሓት ኣይንወሃሃድን ምባላ ክትምስገን ኣለዋ ዝብል ቅዋም እዩ ዘለዎም። "እቲ ሐዚ ዝመጽእ ዘሎ ፕሮግራም ዝቐየሮ ፓርቲ ብልጽግና ስለዝኾነ 'ምበር፡ እቲ ናይ ቀደም ፕሮግራም እንተዝነብር ውህደት እድግፍ እየ ኢላ እያ" ይብል ኣይተ ጸጋዘኣብ። ናይ ህወሓት ዘይምውሃድ ትግራይ መሰል ዓርሰ ውሳንኣን መንግስታዊ ስልጣናን ሒዛ ክትቅጽል ከምዝሕግዛ ዝገልጽ ኣይተ ጸጋዘኣብ፡ ነዚ ስዒቡ ግን ክመጽኡ ዝኽእሉ ጽዕንቶታት ከምዝህልዉ ይዛረብ። "ትግራይ ናይ ባዕላ ዝኾነ ዓርሰ ምሕደራ ሒዛ ክትጸንሕ፡ ናይ ባዕላ መንግስታዊ ሓይሊ ኣሕሊፋ ንከይትህብ፡ ብናይ ካልኦት ውሳነ ንከይትግዛእን ይረድእ እዩ" ይብል። ብተወሳኪ እቲ ፓርቲ ነታ ሃገር ዝመርሐሉ መገዲ እንተተፈጢሩ፡ በቲ ዘጣየሶ ናይ ዶብን መንነትን ኮሚሽን ኣቢሉን ካልኦት ፖለቲካውን ኢኮኖሚያውን ጸቕጢታት ክገብር ክፍትን ከምዝኸእል 'ውን ይሕብር። ንትግራይ ዝመርሕ ዝኮነ ይኹን ፓርቲ ኣባል እቲ ውሁድ ብዘይ ምዃኑ ጽልዋ ክግበረሉ ዘኽእል ዝኾነ ዓይነት መስርሕ ክህሉ የብሉን ይብል፤ ኣይተ ኪዳነ። "ማእከላይ መንግስቲ ቴሌ ናብ ምዕጻው፣ ኤልክትሪክ ናብ ምቁራጽ፣ ናይ ኣየር ጉዕዞን በጀትን ናብ ምቁራጽ እንተኣትዩ ግን ቃልሲ ህዝቢ ትግራይ ብሰለስተ ኣርባዕተ ኢድ ሓፍ ይብል ኣሎ ማለት እዩ" ይብል። "ምስ ጉጅለ ብልጽግና ቃልሲ ጥራይ ከምዝዓርቀና ደምዲምና ኢና" ዝብል ኣይተ ኪዳነ፡ "ዝኽፈል ተኸፊሉ ዝግበር ተገይሩ፡ እቲ ኣብ ኣዲስ ኣበባ ዘሎ ጸረ ተጋሩ ዝኾነ ስርዓት ክእለ ኣለዎ" ይብል። ተዛማዲ ትሕዝቶ ቤት ፅሕፈት ቤት ምኽሪ ኢህወዴግ: "ህወሓት ውህደት ኣመልኪቱ ዝሃቦ መግለፂ: ውድባዊ ኣሰራርሓ ዝጠሓሰ እዩ" ቤት ፅሕፈት ቤት ምኽሪ ኢህወዴግ ኣማስዩ ኣብ ዘውፀኦ መግለፂ: ህወሓት ብዛዕባ ውህደት ኣመልኪቱ ደጋጊሙ ዘውፅኦ ዘሎ መግለፂ: ክእረም ከምዘለዎ ገሊጹ።18 ጥቅምቲ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
